બોવીવુડ અભિનેતા અભિષેક બચ્ચન બાબા વિશ્વનાથના દર્શન કરવા માટે સુપ્રસિદ્ધ કાશી વિશ્વનાથ મંદિરે પહોંચ્યો છે. અભિષેક કાશી હિન્દુ વિશ્વવિધ્યાલય (બીએચયૂ)ના એક સાંસ્કૃતિક કાર્યક્રમમાં હાજરી આપવા માટે વારાણસી ગચો હતો. જ્યાંથી થોડો સમય નિકાળીને તે બાબાના દર્શને પણ ગયો હતો. ત્યાં તેણે પુજા પણ કરી હતી. પરિવારના તમામ સભ્યોનું સ્વાસ્થ્ય જળવાઇ રહે, ખાસ કરીને પિતા અમિતાભ બચ્ચની તબિયત સારી રહે તે માટે તેણે વિશ્વનાથ મંદિરમાં પ્રાર્થના કરી હતી. અભિષેક ઘણા સમયથી અહીં આવવા ઇચ્છતો હતો. ત્યારે આજે તેની મનોકામના પૂર્ણ થઇ છે. આ પહેલા અભિષેક માતા જયા બચ્ચન પિતા અમિતાભ બચ્ચન અને સમજવાદી પાર્ટીના નેતા અમર સિંહ સાથે અહીં દર્શને આવ્યો હતો.